Pagsasao a Mirandes

Ti pagsasao a Mirandes (autonimo: mirandés wenno lhéngua mirandesa;  wenno ) ket pagsasao a Romanse a tagikua ti lingguistiko a grupo ti Astur-Leonesa, a manmano a naisasao iti bassit a lugar ti amianan a daya ti Portugal, kadagiti munisipalidad ti Miranda do Douro, Mogadouro ken Vimioso. Ti Parlamento ti Portugal ket inikkanna ti kimmadduaan nga opisial a pannakabigbig (kakuyogna ti pagsasao a Portuges) para kadagiti lokal a banag idi 17 Septiembre 1998 babaen ti linteg 7/99 iti 29 Enero 1999.

Ti Mirandes ket addaan iti naisangayan a ponolohia, morpolohia ken panangurnos, ken naisangayan daytoyen a saan a nabibiit ngem ti pannakaporma ti Portugal idi maika-12 a siglo. Daytoy ket addaan iti ramut iti naisasao a Latin iti amianan ti Peninsula ti Iberia.

Daytoy ket putot ti taga-ugma a pagsasao nga Astur-Leonesa iti akin-amianan a Iberia, ti naudi a tidda ti antigo a pagsasao ti Pagarian iti León, ken asideg a kabagian dagiti moderno a pagsasao ti Astur-Leonesa idiay Espania. Nupay kasta, dagitoy a panagtitipon ti teritorio ti Kastila ket saan a nakaapektar iti Mirandes, a nakapreserba ti naisangayan a lingguistiko a paggiddiatan no mainaig kadagiti Portugues ken Espaniol. Daytoy ket makibinngay kadagiti adu a leksikon kadagiti rehional a dialekto ti Portugal.

 Dagiti nagibasaran 

 Adu pay a mabasbasa 







 Dagiti akinruar a silpo 

 Opisial a Lehislasion a mangbigbig ti Mirandes a kas pagsasao ti Portugal 

Kategoria:Dagiti pagsasao ti Portugal